Spansk gyvel

Spansk gyvel (Spartium junceum) er en busk i erteblomstfamilien. Den er den eneste arten i slekten Spartium.

Den blir 1–3 m høy med opprette, sivlignende greiner. Bladene er små og enkle, og de faller tidlig av. Blomstene er gule, sitter i endestilte klaser og dufter søtt. Belgen er 5–8 cm lang. Arten vokser i åpen skog, maquis og langs vegkanter, helst på kalkholdig jord. Den er utbredt i nesten hele middelhavsområdet, men mangler på Kypros og noen andre steder i øst. Busken finnes nordover til Midt-Frankrike, men er naturalisert mange andre steder, for eksempel på Krim og i Transkaukasia.

 Referanser 

 Litteratur 




 Eksterne lenker 

miniatyr|venstre|Blomster hos spansk gyvel

Kategori:Erteblomstfamilien
Kategori:Planter formelt beskrevet i 1753
Kategori:Planter formelt beskrevet av Carl von Linné